Mal for oppstartssamtale

Om virksomheten og arbeidet

Gi et overblikk over virksomhetens verdigrunnlag og hvilke aktiviteter den frivillige kan engasjere seg i.

Orienter om ansvar og forventninger.

Om den frivillige, forslag til spørsmål

Hvorfor ønsker du å være frivillig?

Hva vet du om virksomheten/frivilligtjenesten på institusjonen?

Hvor har du hørt om muligheten for å være frivillig hos oss?

Hva er dine forventninger?

Har du kompetanse eller erfaring som du ønsker å bruke i ditt frivillige engasjement hos oss?

Har du vært frivillig tidligere?

Er det en spesiell oppgave eller type arbeid du er interessert i å utføre?

Hvor mye tid er du interessert i å bruke på dette? Når på dagen er du tilgjengelig?

Er det noe annet vi bør vite om deg for å planlegge dette best mulig?

Oppfølging

Informer om aktuell opplæring og kursing.

Informer om eventuelle trivselstiltak, som sommeravslutning og juletrefest.

Informer om oppfølgingstiltak, som oppfølgingssamtale, avslutningssamtale og eventuelt fadderordning.

Beskriv rutiner for attest ved avsluttet oppdrag.

Taushetsløfte

Fortell om taushetsløftet og hvilke konsekvenser man kan forvente ved et brudd på denne.

Fortell hva den frivillige kan forvente av informasjon, og om ulike dilemmaer som kan oppstå.

Informer om hvem den frivillige kan ta kontakt med ved bekymring.

Praktisk informasjon

Informer om eventuelle forsikringsavtaler og hva avtalen innebærer.

Informer om at avtaler er forpliktende selv om arbeidet er frivillig, og hvordan man melder ifra ved fravær.

Informer om praksis for å håndtere eventuelle gaver

Orienter om eventuell praksis for utgiftserstatning.

Hvis virksomheten benytter seg av digitale verktøy eller plattformer, kan dette også informeres om her.

Oppsummering

Oppsummer i korte trekk hva du har fått med deg at vedkommende ønsker å bidra med, og hvor mye tid personen ønsker å bruke.

Skisser avslutningsvis hva som blir veien videre, og når og hvordan du vil ta kontakt.